สวัสดีค่ะ คือลูกชายหนูอายุ 3 เดือน 6 วันค่ะ เขาอุจจาระหนูเลยถอดเเพมเพิสเเล้วยกขาลูกเพื่อที่จะเช็ดก้นน้อง เเต่ไม่ทันเห็นว่าน้องปัสสาวะค่ะ ปัสสาวะเข้าหน้า เข้าตาน้องค่ะ เลยรีบพาน้องไปล้างหน้า น้องจะเป็นอันตรายอะไรไม๊คะ กังวลมากค่ะ
สวัสดีค่ะ การที่ปัสสาวะของลูกเองเข้าตาตัวเองนั้น ก็ไม่น่าจะมีอันตรายแต่อย่างใด ไม่น่าจะได้รับเชื้อโรคติดต่อทางสารคัดหลั่งใดๆเพราะเป็นสารคัดหลั่งของตนเองแต่อย่างไรก็ตามใน ปัสสาวะนั้นอาจจะมีเชื้อแบคทีเรีย ทำให้เกิดการติดเชื้อในเยื่อบุตาได้เช่นกัน แต่หากแค่กระเด็นเข้าตาในปริมาณไม่มากนัก ไม่น่าก่อโรคได้แนะนำสังเกตอาการบุตรต่อไปอย่างใกล้ชิด หากมีอาการตาแดง เจ็บตา เคืองตา หรือมีน้ำตาไหลมากผิดปกติ ให้รีบไปพบแพทย์เพื่อตรวจเพิ่มเติม